Årsmelding komité kiosk sesongen 2018/2019

**Trøndercup skiskyting 26. januar -**  ble arrangert på Selbuskogen

Ca 175 påmeldte. 5 personer i kiosk. Det ble solgt pizzasnurrer, kake, sveler, pølse med brød, grøt, kaffe, kakao, saft, brus, smoothie, kvikk lunsj.

*- Det ble tatt med 8l svelerøre, 4 kaker, 120 p.snurrer. Det ble igjen 1 kake og ca 40 p.snurrer.*

*Funksjonærene fikk på påsmurt brødskive og det ble servert på skihytta eller vi oppsøkte de som ikke kunne gå fra ansvaret sitt. Det ble da også snurrer og kake på funksjonærene eller noe annet de ville ha. De fikk gratis bevertning.*

**Telenorkarusell 28. januar, 4. februar, 11. februar** – alle 3 avholdt!

Det ble solgt vaffel, kake, pølse med brød, kaffe, brus, saft, kvikk lunsj. Personer fra idrettsskola var i kiosk. Kirsti var oppe med penger og enkel instruksjon.

**Skatvalsrennet hopp 10. februar** – Avholdt Torsbustaden, Skogn.

Espen Klefsåsvold ansvarlig for kiosk. (Antar) det ble solgt kaffe, brus, vaffel, kake, kvikk lunsj, saft.

**Dalførekarusell 13. februar** – avholdt i Klempen.

Det ble solgt, pizzasnurrer, kake, sveler, pølse med brød, grøt, kaffe, kakao, saft, brus, smoothie, kvikk lunsj.

**Skatvalsrennet langrenn 2. mars** – avholdt på Selbuskogen.

3 stk i kiosk. Det ble solgt, pizzasnurrer, kake, vaffel, pølse med brød, kaffe, kakao, saft, brus, kvikk lunsj.

*Det ble tatt utgangspunkt for innkjøp fra skiskytterrennet. Erfarte at det ble solgt mer kioskvarer på dette arr. enn skiskytterrennet i januar. Det ble akkurat litt for lite med 2 kaker, 4l vaffelrøre ble supplert med 3 poser.*

**Equinordag 17. mars** – avholdt Selbuskogen

Ansvar for bestilling. Det ble servert pølse med brød, kaffe, saft, boller.

**Ellers av erfaringer fra i år og ønsker for neste sesong:**

Brukte Izettle som kassaapparat, etter innslått vare kan vi velge kontant, vipps eller kort. Ønsker at det blir kjøp et nettbrett som kan følge med izettle på arrangement. I år har vi i kiosk brukt vårt eget nettbrett/telefon. Dette er ikke ønskelig ved videre arrangement.

Erfarte på dalførekarusell i Klempen 13. februar, der wifiboksen ble satt i resultatboden, at signal ikke rakk godt nok til skihytta til at vi fikk brukt izettle. Velvillige i kiosken hadde med seg nettbrett og sa at de kunne bruke eget mobilnett. Dette vil jeg ikke pålegge personer i kiosk og jeg ønsker at det kunne (om det er mulig) vært kjøpt en tvillingrouter til bruk i skihytta.